Cesarhanmun/geonobi-data huggingface dataset:
地名: 新昌 (忠清道, 縣（監）)
年: 1427.0

○罷左議政黃喜、右議政孟思誠職, 收判書徐選職牒。 配刑曹參判申槪于江陰, 大司憲趙啓生于泰仁, 刑曹佐郞(安崇信)
                  〔安崇善〕
                
              于白川。 杖徐達一百, 贖流三千里。 杖溫水縣監李守剛一百, 流三千里于光陽。 贖前知稷山縣事趙珣杖一百、徒三年。 杖稷山縣監李韻、木川縣監尹煥各一百, 贖徒三年。 杖大興縣監盧皓九十, 贖徒二年半。 新昌縣監郭珪、新昌敎導康胤, 各杖一百、徒三年。 杖都事愼幾一百。 徐達, 選之子, 黃喜之壻。 陪母崔氏, 將歸大興縣, 道過新昌縣, 怒縣吏不禮而逃, 使僕芿叱宗等三人捕之。 芿叱宗路捉一吏, 縛而前驅, 使指逃吏家, 有吏表芸平者見之曰: "是何人? 當空官時, 如此縛打吏耶?" 僕等怒其言, 捽芸平蹴踢, 且以大杖亂打臀背十餘下, 曳至達所。 芸平恍惚不得言, 達乘怒不察, 謂佯醉而默, 使伴人徐得反接, 又杖膝脚五十餘下, 芸平翌日乃死, 其家訴於監司, 監司趙啓生, 使趙珣、李守剛, 同鞫于新昌。 珣、守剛, 以達主使打下, 具獄辭, 授新昌官奴, 報于監司。 會喜爲二相, 以新昌乃判府事孟思誠本鄕, 請屬使仇家和解。 芸平兄卜萬者適來京, 思誠呼來勖之曰: "毋使鄕風不美。" 且通書于新昌守郭珪, 俾圖之, 徐選亦詣珪與守剛處, 辭以獨子, 請見憐。 盧皓, 選壻也。 以隣官或親進、或使人哀乞。 於是珪通於皓曰: "差使官報牒以行。" 皓遂要於路而取之。 康胤亦崔氏族也。 誘仇家以利, 勸之和, 卜萬亦受賂, 以思誠及珪言, 曉比仇家云: "死者不可復生。 本鄕宰相時任守令之命, 以吏不從, 終置身何地?" 遂書私和狀, 授芸平妻, 呈于新昌, 轉送溫水縣, 守剛與珣議, 更集干證人, 遂反獄辭免達, 歸罪芿叱宗, 報于監司, 監司令尹煥、李韻覆鞫, 煥等亦受選、皓及守剛請辭, 依前案以報。 監司趙啓生、都事愼幾不更審, 移報刑曹, 刑曹佐郞安崇善, 淹延七朔, 不復論移更推, 參判申槪亦不省審, 放免徐達, 歸獄芿叱宗等, 照律報政府, 政府以聞, 上疑獄辭頗有違端, 下義禁府, 更鞫科罪。 達律當絞, 上以獨子, 特減死贖流。 珣方在衰絰, 亦贖之。

○司憲府啓: "拷訊淫女今音同、童子及曺祥。" 從之。 上曰: "昔河千景奸趙氏, 趙瑞老奸柳氏, 皆宰相之妻, 故以律外大懲。 太宗講武于忠淸道, 李叔蕃欲救千景之死, 因金漢老、權永均、沈溫等, 請於寡人及讓寧、孝寧, 然豈可以私廢公理? 太宗聞之, 以爲非也。 還宮, 議于群臣, 晋山君及諸卿皆曰: ‘可殺。’ 唯南政丞依違對之, 太宗特殺之。 今失行婦女斷罪, 予甚慮之。" 卞季良曰: "當以律文施行可也。 欲律外懲之者亦有之, 然其終必有不通之處。" 許稠對曰: "我國之人, 非唯婦人不貞, 男子多爲强暴, 先正人心, 以正風俗可矣。" 上曰: "女子失行, 婚嫁失時之致, 然今此童子、今音同, 嫁於少時, 豈有如此之事? 女子失時者, 已令京外官考察成婚, 官吏不用心, 故致有如此之事。 婚嫁之年立限何如?" 季良曰: "以十五歲定限可矣。 其中有故, 雖過一二年, 未爲晩。" 上曰: "卿等熟議。" 稠又啓曰: "崔澹奴婢訴狀有曰: ‘國母母氏追身論罪。’ 臣見之, 驚駭痛心。 國俗漸薄, 上下禮節, 掃地無遺, 雖有粟, 烏得而食之? 此人甚可憎也, 須爲大懲。" 上曰: "已令憲司推之。" 稠曰: "徐達雖殺人, 芸平之子 當訴冤於官, 而擅率四十餘騎, 往追大興縣, 達與縣監盧皓同坐, 捽而下之, 射其足踝, 暴惡莫甚, 此所當懲者也。 達被劾, 不暇言之, 而監司守令, 因此不治新昌之吏。 前觀察使之妻過縣, 非唯不厚待, 反加凌辱, 其俗之惡, 不可勝言。" 上曰: "射達之事, 予聞之矣, 成(倘)
                〔黨〕
              追捕, 予所未聞。 此爲甚憎, 須推劾鑑後。" 稠又曰: "判府事卞季良妻歸覲, 歷行忠州, 村人五十騎, 路上打傷從人侍婢伴倘等, 凌辱及其妻氏, 其暴惡旣極, 不禁此習, 則將來可慮。 以一國言之, 上有君, 次政丞, 次判府事。 以一品之妻, 備侍從而行, 無疑畏成黨作亂, 凌蔑如此。" 上曰: "今聞之, 不覺驚駭。" 季良條陳其事, 幷啓忠州判官李益朴杖殺魁首白雲興, 因此受罪之事, 上曰: "其人之死當矣, 而官杖之, 亦宜矣。 其魁首雖死, 倘人須當治罪, 以鑑後來。" 命憲府鞫之, 仍謂知申事鄭欽之曰: "李益朴可用人也, 後日須啓用之。"
地名: 新昌 (忠清道, 縣（監）)
年: 1434.0

○義禁府啓: "甫羅知與子同謀, 再盜內帑珍器, 罪在不恕。 且無緣致富, 竝蓄三妻, 列置瓦家, 其盜公私財物, 以致富無疑矣。 若依舊放之, 則公私亦將還受其弊, 宜與遐方官奴換定。" 從之。 甫羅知父子, 竝爲新昌官奴。
地名: 新昌 (忠清道, 縣（監）)
年: 1457.0

○甲寅/刑曹啓: "丹陽囚鄭破吐、朴間等同謀, 毆殺金乙生及妻子, 奪其馬幷駄載之物, 又新昌囚同叱金刃殺私奴末同, 奪其馬匹, 罪竝斬。" 從之。
地名: 新昌 (忠清道, 縣（監）)
年: 1459.0

○忠淸道觀察使黃孝源據道內牙山留鄕品官人吏及時興、昌德、長時、日興、光時、花川驛子等狀告啓: "臣見牙山之吏, 咸以欺詐謀害守令爲業。 且官舍頹圮隘陋, 而遠於材木産地, 營建無由, 且其基地大水衝激, 勢將墊溺。 況驛吏狀告守令死亡之說, 雖怪誕, 然曾經守令生者少死者多, 驛吏之言, 似爲不虛。 上項六驛吏本少, 又因歲凶, 流亡頗多。 而牙山東距溫陽郡十二里, 北距平澤縣、南距新昌縣各十里。 請革牙山縣, 其土地人民割屬三邑, 鄕吏屬於溫陽, 奴婢分屬六驛, 以懲惡俗, 以補殘邑, 以實驛路。" 啓下吏曹。 吏曹啓: "廢置郡縣, 其事甚重, 請令都巡問賑恤使黃守身更審便否, 啓聞擬議施行。" 上從孝源啓革之, 其土地人民, 割屬溫陽等三邑, 奴婢鄕吏, 量屬隣近邑。
地名: 新昌 (忠清道, 縣（監）)
年: 1461.0

○司憲府啓: "忠淸道
              牙山縣官奴禾萬狀告本府曰, ‘左贊成黃守身, 己卯年以賑恤使到本邑, 欲得官屯田及公衙菜田, 令新昌住族人別侍衛金克剛狀告折受後回京, 將已葬妻氏, 詐稱未葬, 卜地牙山, 朦朧啓達受賜, 令本縣不得復立。 其公衙菜田, 則乃奴父祖永業田也, 限年假納於官。 田籍猶在奴父之名, 自革本縣後, 卽還耕治。 守身令溫陽郡奪收庚辰年所出, 又於今年種麰。 若問守身 「令某相地, 卜某村某原」, 則可知誠僞。 且公衙瓦家四十八間, 稱草蓋二十二間, 聲言買得, 督令破取, 乞令勿毁。’ 臣等以爲守身若實如是, 當推覈抵罪, 否者禾萬坐誣陷功臣之罪。" 傳曰: "何可遽問守身? 囚鞫禾萬。"
地名: 新昌 (忠清道, 縣（監）)
年: 1467.0

○命義禁府, 屬舍方知
              新昌縣奴。 且令其官存恤, 無致失所。 又傳旨義禁府曰: "遷陵大事, 而安孝禮、崔灝元等, 不自詳審, 輕說吉凶, 其鞫情以啓。"
地名: 新昌 (忠清道, 縣（監）)
年: 1473.0

○己巳/御經筵。 講訖, 大司諫鄭佸啓曰: "趙得琳, 初與德源君爭田, 擅往牙山, 歐打其奴, 罪犯深重, 而罷職數月, 旋卽敍用, 有違《大典》之法。 請勿敍。" 上問左右, 領事金礩、尹子雲同辭啓曰: "諫官之言甚當。 得琳以內需司賤屬, 濫承世祖之恩, 今乃與世祖親子, 抗衡陵慢。 律有賤凌本主之科, 專爲此輩設也。 勉從諫官之請。" 佸更啓曰: "得琳雖糜粉, 尙不能報聖恩之萬一, 今所犯若此, 罪孰大焉?" 上曰: "予當商量。" 佸又啓曰: "冰庫別坐趙云明纔滿箇月, 卽除水原判官。 臣謂箇滿別坐, 不爲不多, 東、西班箇滿應授判官者, 亦不少, 若以箇滿次第而除授, 則應先除授者, 必非云明, 而今乃先授, 吏曹聽云明之請, 明矣。" 上曰: "昨已召吏曹, 問其所由, 答云: ‘別坐箇滿者幾三十, 但俱未行實職, (雖)
                〔唯〕
              
              云明已經實職, 故除授。’ 若人器相當, 則雖先用之, 未爲過也, 安有吏曹聽其請哉?" 佸更啓曰: "云明向宰新昌, 再居中等, 故當其遞也, 降授別坐, 其非人器相當, 從可知也。 請改差。" 不聽。

○御經筵。 講訖, 上問領事韓明澮等曰: "昨日憲府上箚子言: ‘慶尙道都事金由岳之母李氏, 嘗畜一男子舍方知于家, 由岳不宜都事。’ 予未知前時舍方知事, 何以處之?" 明澮啓曰: "世祖命永順君驗視之, 果男子也, 但不問其所犯耳。" 領事金礩啓曰: "臣適在外未見。 然其時驗視于承政院, 其爲男子, 衆所知也。 世祖雖不論治所犯, 命流于外, 其後舍方知竊還, 又命定爲新昌官奴。" 上乃以憲府箚子, 示明澮等, 礩更啓曰: "都事亞監司, 糾察一道, 若監司有故, 則代行其任, 其重如此。 故除授之時, 如舍人、檢詳例, 不拘箇滿擇授之, 如由岳庸流, 雖無痕咎, 固已不合是選, 況有如此之累乎?" 上曰: "果定屬官奴, 則其以男子論斷明矣。" 持平金潤宗啓曰: "舍方知事, 通國所知。 身有如是之累, 而糾察守令, 爲守令者, 誰肯畏服? 請須改差。" 正言李堪, 亦啓請如是。 上曰: "可改差。"
地名: 新昌 (忠清道, 縣（監）)
年: 1474.0

○刑曹三覆啓: "慶州囚良人李巨生劫殺私奴莫同强盜罪, 律該斬不待時, 依受敎, 妻子屬所在官奴婢, 新昌囚白丁申石山再犯竊盜罪, 依大典, 絞待時。" 竝從之。
地名: 新昌 (忠清道, 縣（監）)
年: 1475.0

○傳旨刑曹, 放律學定役金達ㆍ朴宗夫ㆍ金呂斗、藥房定役申丁ㆍ朴益富、造紙署定役鄭思善、金嶺驛定屬房繼元、無極驛定屬申致瑞ㆍ尹衆伊、綠楊驛定屬朴迪古里、平丘驛定千卜龍、喬桐定役邊孝山、江華充軍金千壽、坡州充軍崔山長、長足驛定役趙答同、安仁浦充軍崔林、洪原驛定屬李織、黔毛浦充軍姜戒宗、羣山浦充軍朴連、唐津浦充軍朴今山、萬頃
              
                〔定役〕
              
              玄處善、聞慶定役金仁、知
              世浦充軍陳石同、徐貴南、金郊站定役咸順道、趙石乙山、金孟德、僧海亘、克牛、金谷驛定役金孝男、中和充軍朴莫同、渭原充軍田萬、義州充軍韓孝先、廣程驛定役金致宗、用安驛定屬朴允生、溫陽定役朴處貞、洪州官奴永屬同非、新昌充軍乙萬。
地名: 新昌 (忠清道, 縣（監）)
年: 1501.0

○戊辰/賜新昌陵守陵官鄭崇祖奴婢六口、田五十結; 侍陵官徐敬生奴婢四口、田三十結。
地名: 新昌 (忠清道, 縣（監）)
年: 1548.0

○咸鏡監司狀啓: "吉州人林性仇之兩儀俱備, 嫁夫娶妻, 事甚駭怪。" 傳曰: "性仇之事, 律無其文, 其議于大臣。 成宗朝舍方知, 
                【舍方知者, 私賤也。 自幼, 其母爲女兒服, 傳脂粉, 學裁縫。 及長頗出入朝士家, 多與女侍通。 士人金九石妻李氏, 判院事純之之女也, 寡居引舍方知, 托以縫文, 晝夜與處, 幾十餘年。 天順七年春, 司憲府聞而鞫之, 逮訊其素所通尼, 尼曰: "陽道甚壯。" 令女兒班德捫模之, 果然也。 上令承政院及永順君
                  (傅)
                      〔溥〕
                    
                  、河城尉
                  鄭顯祖等, 雜驗之。 河城之妹, 爲李氏媳婦。 河城亦吐舌曰: "何其壯也?" 上笑之, 特令勿推曰: "恐汚衊純之之門也。" 將舍方知與純之區處, 純之只杖十餘, 送于畿內奴子家。 旣而李氏潛召舍方知還, 純之卒後, 尤縱恣不已。 厥後宰樞, 因燕語白之, 上杖配舍方知于新昌縣。】
              何以處置, 幷問之。" 領議政洪彦弼議: "林性仇之二儀俱備, 物怪之甚, 依舍方知例, 別置幽絶之處, 禁防往來, 使不雜處人類之間。" 上從之。
地名: 新昌 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 新昌 (忠清道, 縣（監）)
年: 1710.0

○憲府論: "忠淸道
              溫陽居私婢生春稱名人, 來訴其子爲新昌居邊姓士夫所歐殺, 階庭之間, 血痕狼藉, 同里民人及檢尸時, 本官吏輩, 亦皆目覩, 本官偏聽邊哥之言, 前後供辭中緊切擧證, 任意刪去, 而無端放送, 終使推檢之擧, 盡爲氷釋。 冤死之狀, 無路申白, 累累哀籲, 情狀矜慘。 請令本道邊哥奴主及其看證人, 拿致京獄, 從公處斷。" 上允之。
地名: 新昌 (忠清道, 縣（監）)
年: 1793.0

○湖西暗行御史李肇源復命, 進書啓, 召見于便殿。 時, 吏曹判書參判缺員, 以徐鼎修爲參判, 幷召備邊司、吏ㆍ兵曹堂上, 登筵稟處。 公州判官李種徽、結城縣監朴尙春、扶餘縣監朴齊家、德山縣監金直休、海美縣監申啓文、庇仁縣監任長源, 俱以不治, 勘罪有差, 新昌縣監鄭文在, 卽其地定配。 以賑粥稀淡也。 上命肇源讀奏別單: "其一, 海美縣兵防船所載船艙一事, 前後邑報, 不啻積累, 終至有大臣筵稟之擧。 臣目見形止, 採探物情, 則所謂船艙, 在於官門十里地, 地雖回抱, 水不渟滀, 運船無路。 故每於春秋, 定式掘浦, 六面之民, 一齊赴役, 裹足齎糧, 爲弊滋甚。 假令有朝令夕發之擧, 將何以曳動? 戎備所關, 事極虛踈。 洪州
              高北面
              沙器所, 在本縣五里許, 水形地勢, 政爲天設之所, 浦戶稠密, 亦便守護之方, 而徒以洪民之不願, 尙致積弊之未祛。 以臣愚見, 高北面有一條大路, 若橫截兩界者然, 若以路上, 依舊屬之洪州, 路下割與本縣, 實爲兩便之道。" 有司堂上鄭民始啓言: "船艙掘浦之弊, 沿路諸邑, 在在皆然, 且高北面, 前旣劃給海美, 旋以洪州民人呼訴, 還付本邑, 到今復議劃給, 徒涉煩屑。 請置之。" 從之。 肇源又讀: "其一, 今番具純事, 雖不關於事目條件, 而事係變異, 輿情胥憤。 以臣所覩聞言之, 具純之家, 前臨大街, 村落甚盛, 初非火賊可入之地, 而旣曰逢賊, 則雖略干穿窬之類, 四隣當知, 奴僕難欺。 名以火賊, 而豈有一村, 晏然無一人覺得者乎? 卽此一事, 初不近理。 金命新與純隣居, 常斥其不孝之罪, 純因此含憾, 必欲謀害, 於是乎粧成逢賊之樣, 做出知世郞凶悖之說, 傳播遠邇, 煽動聽聞。 虛將短小之櫃子, 謂以藏錢見失, 謬指奴背之瘡瘢, 輒稱禦賊中鎗, 遂以此構成命新之罪案, 致有營獄之冤死。 命新旣死, 其妻又殉, 一道無不切齒, 行路擧皆側目。 論其罪犯, 死無足惜。" 肇源因進曰: "此不可不嚴覈勘律。" 上詢問諸臣。 鄭民始等曰: "具純之逢賊虛實, 方自金吾査實, 而今聞御史所奏, 則此事於渠, 猶屬細故。 論斷以不孝二字, 罪已不可一日自容於覆載之間, 而至於知世郞三字絶悖之說, 渠旣做出云, 萬萬驚痛, 毛骨俱竦。 具純卽令王府, 設鞫嚴問爲宜。 雖以繡衣言之, 旣未捉得眞贓, 而直加以二字之目, 已是率爾, 旣聞之後, 關係何如, 則所當卽地出道, 狀請按覈, 而今乃只以傳聞之說, 附諸書啓之末, 極爲寒心。 請罷職。" 敎曰: "見其別單, 渠之家行一句語, 渠亦有人心, 寧有是乎? 聞來不覺駭愕。 御史旣聞之, 則何可不卽出道覈實, 乃以過去說話, 如是揷入於轉語間乎? 雖因年少未經事之致, 豈不念爲人爲鬼之關係乎? 御史事, 誠非矣, 不須更提。 至於知世郞云云, 尤豈可泛聞而來, 泛說於別單乎? 御史罷職事, 依爲之。 以具純言之, 可謂於渠, 無所不有。 到今兵使之就拿, 別無關緊。 以繡啓中今番白做逢賊一款, 許多論列者, 所謂知世郞云云之渠果做出與否, 當盤覈於渠, 而鞫則過矣。 令該府嚴囚, 卽日開坐, 反覆究問, 期於得情。"
地名: 禮山 (忠清道, 縣（監）)
年: 1436.0

○刑曹啓: "扶安囚金連私奴成萬歐殺人, 禮山囚金浩南故燒人家, 律竝該斬。" 從之。
地名: 禮山 (忠清道, 縣（監）)
年: 1454.0

○議政府據禮曹呈啓: "黃海道
              鳳山郡
              金德連、忠淸道
              扶餘縣
              徐恭ㆍ禮山縣
              李開祐、慶尙道
              慶州
              許調元ㆍ彦陽縣
              朴孝元ㆍ金海府
              宋允和等, 其親得惡疾, 竝斷指和藥以進, 疾皆愈; 黃州
              金富英, 父母俱歿, 廬墓三年。 喪畢後, 每日晨昏, 上塚如生時, 定省不廢, 朝夕之奠, 節物必薦; 忠淸道
              扶餘縣
              趙汝鳩, 父死旣葬, 廬於塚側, 不食菜果, 旣終三年。 又留一年, 其母得疫疾甚劇, 進野人乾先嘗之, 及母死, 奴婢繼死者十餘人, 汝鳩獨不病; 田漢老, 年八歲, 嘗受業於師, 師與梨, 漢老不食, 師問其故, 對以母病, 歸獻其母然後受業。 至十四歲, 其父死, 哭泣不轍, 居于墳側, 母及親族哀其年少强止之, 不聽, 終三年。 又丁母憂, 亦如之; 韓山郡
              朴地, 爲親老不求仕, 盡心孝養。 其母病, 不脫衣, 嘗痢甛苦, 祈以身代, 母病遂愈。 父又得病, 欲嘗魚, 哀泣懇求, 忽驟雨, 得白魚以獻。 父又得病, 穀道不通, 口含油吹入大腸以療之; 全羅道
              昌平縣
              安正命, 父死, 啜粥飮水, 哀毁過制, 廬墓三年。 母得病, 嘗糞甛苦, 及死, 又廬墓三年; 龍安縣
              李桂攀, 年一歲, 母歿。 至八載, 始讀《孝經》, 呼母哀泣, 三年不食肉。 後, 父病, 嘗糞甛苦, 及其歿也, 親自負土營墳, 廬於其側, 以終三年; 慶尙道
              醴泉郡
              魯存禮, 父病, 嘗糞甛苦, 及歿, 親自負土營墳, 侍居三年。 又庶妹貧窶, 其所負債, 以己財償之, 又割土田與之; 軍威縣
              朴忠順, 少時母歿, 事父盡孝, 及死, 廬於墓側, 哀毁終制。 又痛不及喪母, 遷其母合葬, 負土成墳, 又終三年; 陜川郡
              韓仲老, 父死, 因母强禁不得廬墓。 後, 母死, 負土成墳, 親自炊爨, 以奉朝夕之奠, 旣終三年, 又守父側三年如初喪, 六年之間, 一不到家; 山陰縣
              崔渭, 事父母盡孝, 母欲食雉肉, 求之未獲, 家狗銜雉而來。 父死, 因母宿疾不得廬墓, 及母死, 哀毁守墳三年。 遷父合葬, 更留三年, 竝孝行卓異, 請隨才敍用。
地名: 禮山 (忠清道, 縣（監）)
年: 1473.0

○刑曹三覆啓: "淸河囚官奴徐進, 受强盜石公等贈物, 故放罪, 禮山囚奴波回歐殺車仲夫, 罪律該絞待時。" 竝從之。
地名: 禮山 (忠清道, 縣（監）)
年: 1474.0

○刑曹三覆啓: "大興囚僧六禪與在逃白丁金升老、豆他非、趙山, 刦殺行人趙乙生及僧二人, 掠奪衣馬雜物罪, 禮山囚良人金於叱同與僧六禪等, 刦安心庵强盜罪, 竝律該斬不待時, 在逃者追捕斬, 妻子依受敎, 屬所在官奴婢。" 從之。
地名: 禮山 (忠清道, 縣（監）)
年: 1486.0

○受常參, 視事。 都承旨朴崇質將刑曹三覆啓本啓: "典獄署囚私奴玉山與莫同、元生、金哲路劫前訓導金石堅, 奪馬匹雜物罪, 律該斬不待時, 依《大典》妻子永屬所在官奴婢。" 右副承旨宋瑛啓: "禮山囚醫生妙正與婢古邑加、壻張愼之戶婢陽今及陽今夫朴玉同等謀殺愼之罪, 妙正律該絞, 古邑加斬不待時, 在逃陽今, 朴玉同追捕凌遲處死。" 皆從之。 瑛又啓: "典獄署囚別侍衛朴殷僞造印信罪, 依《大典》斬。" 上顧問左右, 左贊成鄭佸對曰: "罪則當死, 然爲親之事, 且以紙繩塗朱, 假作印形, 非篆刻成文之例, 可恕。" 上曰: ‘罪固當死。 然爲親之事, 特減死。" 持平崔灌啓曰: "洪常、尹殷老罪犯有關風敎, 宜痛繩以法。" 上曰: "士大夫相竊妻妾, 風俗所關, 不可不懲。 然江陽、明山棄別已明, 豈可論以奪奸?" 崔灌再請, 不聽。
地名: 禮山 (忠清道, 縣（監）)
年: 1490.0

○癸未/受常參, 視事。 同副承旨權景禧, 將刑曹三覆啓本啓: "禮山囚私奴同叱三, 焚燒人家, 射殺人物, 强奪雜物罪, 律該斬不待時, 妻子, 依受敎, 永屬官奴婢。 漣川囚申孝祖, 歐殺雇人罪, 律該絞待時。" 從之。
地名: 禮山 (忠清道, 縣（監）)
年: 1540.0

○憲府啓曰: "昨日下問海澤相爭之事, 相考司中, 則凡海澤立案, 皆以奴名呈訟, 故不知某人乃某奴也。 但玉同, 海安君妻父故參奉愼弘猷之奴子, 此乃王子相爭海澤事也。 牙山官吏, 知情誤決, 故已推之矣。"
                【憲府相考書啓: "禮山居甲士李守良呈狀云: ‘京中居內需司官員稱名人崔千孫, 德山居尹起貞等田地奪取。 二公主家記上, 牙山居奴一山地奪取。 二公主家記上, 申倫地奪取。 三公主家記上, 禮山居同人李守良等十五人地奪取。 德陽君家記上, 又鳳城君奴孝林與私奴終同、玉同等, 平澤地掘浦相爭’ 云。"】
              答曰: "見推牙山縣監公事, 則鳳城君奴孝林, 與韓瑞雲奴終同相爭也。 然則似不干於海安君, 故問之也。 今見啓辭, 海安君妻父愼弘猷之奴玉同云, 必以此爲干於海安君而啓之也。 玉同雖云愼弘猷之奴, 海安君不傳得爲己奴, 則似不干於海安君也。 千孫者, 奪取民田, 記上諸君公主之家云。 此人專不干於內需司, 而前者以別監爲司鑰者, 詐稱官員, 奪取民田, 於所聞甚爲不美。 法司察而爲公事可也。"
地名: 禮山 (忠清道, 縣（監）)
年: 1556.0

○諫院啓曰: "本院只主諫諍之職, 不掌聽理之事, 故本無訴牒, 而近來民之抱冤者, 或訴于本院, 本院採其民情而啓之, 已有成例矣。 今者洪州居各司奴婢介山等, 訴于本院曰: ‘本道兵使, 以營奴婢不足, 啓請充給, 而該曹以洪州各司奴婢四十口, 充營奴婢, 而以本道各官奴婢, 補各司奴婢之數。 民等非居營底者也, 或居四十里之外, 勒令移居, 與作罪者無異。 近於兵營之官, 如泰安、唐津、禮山、靑陽、保寧, 皆有數外奴婢, 而必以民等, 各司奴婢定給, 極爲冤悶’ 云。 營屬奴婢, 其役最重, 驅迫他官之人, 役于甚苦之地, 無顧籍之勢, 則必至於逃散。 是無益於營奴婢, 而又失各司奴婢也。 如本處奴婢, 嫁娶公賤所生, 則與元屬奴婢無異, 而雖無此等奴婢, 亦必有便宜之策。 請令該司, 十分商確施行。" 答曰: "如啓。"
地名: 禮山 (忠清道, 縣（監）)
年: 1564.0

○壬戌/以內需司推考禮山校生金錘等事, 及淸洪道觀察使啓本,
                【因緇流發憤報怨之訴, 刑訊儒生, 極爲未安云云。】
              下于政院曰: "觀此啓本, 金錘等事, 曾自內需司判下, 而監司啓聞如此, 校生等勿推, 犯罪僧則依法決罪。 內需司奴子則齎持行移關字, 再度往還, 此非詐稱內旨, 不可治罪也。 且此淨水寺, 自兩宗未復時, 以仁順公主
              
                【中宗大王第三女, 未嫁早卒。】
              願堂稱。 大抵以校生, 疾僧之訴, 輕易革除久遠內願堂, 則不無後弊, 不可革除也。 以此意, 言于禮曹、刑曹, 竝示今下內需司公事可也。" 政院啓曰: "內需司公事, 下政院, 使示于該曹, 於事體未安。 淨水寺事, 自有該掌之地, 而傳敎亦未安。 敢稟。" 傳曰: "淸洪監司啓本之事, 是乃內需司行移也。 該司當知而回啓, 故如是言之矣, 然則還入內需司公事。"
地名: 禮山 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 禮山 (忠清道, 縣（監）)
年: 1594.0

○鞫申鵠。 供招, "校生申鵠, 年七十五。 我雖山謙之妻父, 年老將死, 長伏室中, 山謙外間所爲事狀, 勢所難知" 云。 鞫申起一。 供招大槪, "校生申起一, 年二十五。 雖曰山謙妻娚, 唐瘧臥痛, 至於二年, 病廢之人, 義兵陣中, 亦不從事。 山謙事狀, 勢難得知。 觀我形狀, 爲人可知, 在一鄕亦不出入, 一鄕之人, 亦不相知。" 云。 鞫申應希。 供招大槪, "定虜衛申應希, 年二十六。 我姓辛姓而非申也。 壬辰六月, 應募於趙憲陣, 淸州、錦山, 連往接戰, 父慶一戰死于錦山。 憲死, 山謙代領。 十一月檢察使軍官自望, 以軍器諸具持去事, 到山謙齋宮。 十二月隨山謙赴恩津, 山謙獨往到全州, 見李山甫, 又見翼虎將軍之後, 我亦隨行。 正月望時, 山謙家奴, 來說巡察使, 以軍糧不納之故, 囚山謙之家僮云。 山謙使我傳言於其家曰: ‘義兵時用餘牛馬, 或給翼虎將軍, 或納巡察使計料。 軍糧則已納于御史’云。 傳言之際, 爲巡察使軍官所捉云。 與山謙處處同行, 而山謙只言討賊一事, 不言叛逆之事。 但山謙凡事, 不議於人, 常獨斷任意爲之, 人皆不相好, 他餘事, 專不得知" 云。 上曰: "戚金欲爲我國盡力, 誠可取也。 倭奴降表若達, 則我國之事去矣, 續遣使臣, 冠蓋相望可矣。 必擇年少文官, 須及沈惟敬之行。" 柳成龍曰: 必須擇遣專對之才。" 上曰: "使臣, 當何以稱號?" 柳成龍曰: "稱以陳奏使可也。" 柳成龍承上敎, 以朴東亮、李光庭、李睟光, 陳奏使擬望入啓。 上曰: "許筬加資以送。" 許筬以問事郞廳方在前, 卽辭出。 以應敎朴東賢, 代爲問事郞廳, 鞫田植。 供招大槪, "閑良田植, 年三十二。 以趙義將軍官, 壬辰十二月, 李山謙陣中從軍, 正月以病在家, 凡七八朔。 去八月二十五日, 防禦使李思命軍官自望, 去十二月受由還家, 巡察使軍官, 以爲義兵從軍者, 中路執捉, 問將帥去處, 我答以 ‘相離已久, 不知去處’云。 今聞山謙, 在全州被捉云。" 再推招辭, 與前招無加減。 山謙親信之人, 則掌書記公州居盧應晫, 禮山居朴里仁, 軍官辛應希云。 鞫元守心。 供招大槪, "前羽林衛元守心, 年五十。 趙憲聚義兵時, 軍官稱號, 憲死後, 李山謙代領。 前年四月, 受由還家, 絶不相通, 其兇謀, 勢所難知" 云。 鞫安遵道。 供招大槪, "宣傳官安遵道, 年四十三。 趙憲義將時, 李山〈謙〉爲別將, 我則從事官稱號。 憲死後, 防禦使李沃軍官自望, 李山謙以爲趙將從事官, 而巡察使處移文, 我不得已從軍。 前年四月, 倭賊南下後, 我則先爲退來, 其逆謀, 勢所難知" 云。 上曰: "罪人旣皆平問, 宜刑訊更推。" 張雲翼曰: "山謙之奴莫同, 不可不鞫。" 柳成龍曰: "在撫軍司, 已刑二次。" 平問莫同。 供招大槪, "十二月山謙向全羅道, 我則不爲隨行, 山謙囚禁後, 以爲: ‘山謙無所犯’, 少無逃躱之計, 因留五日, 撫軍司竝囚矣。 隨行二年, 山謙別無所爲, 只討賊一事, 在家無往來人, 只元守心、申起一, 義兵中安遵道、田植而已, 吳叅奉、朴正字, 本不聞知。" 壓膝幾至殞命, 終不承服。 申應希訊杖三十度不服, 上命壓膝, 亦不承服。 申起一訊杖壓膝, 皆不承服。 柳成龍曰: "此等罪人, 皆不承服。 若事干諸人, 盡爲刑訊, 則傷人必多。 李山謙直爲嚴鞫何如?" 上曰: "領相之意以爲: ‘其身旣出賊口, 死無足惜, 事干則恐有枉死之弊’, 此言是矣。 然獄體, 不宜如是。 必事干歸一然後, 宜推當身。" 張雲翼曰: "下情, 皆如領相之意。" 上曰: "若先問山謙, 而承服處決之後, 事干皆稱冤, 則處置甚難。" 諸臣皆曰: "洪瑴等, 必無不知。" 上卽命招入洪應沂、洪瑴、洪蘭生等于庭, 百般開諭, 以山謙事從容下問, 則瑴等曰: "山謙爲儒眞之黨, 臣等所未聞。 若聞之, 何敢不達?" 僧道玄供招大槪, "以僧靈圭義陣軍人, 赴戰于淸州、錦山之戰, 墜絶壁, 僅得生還, 居山謙近處, 故自募從軍。 前年五月, 隨行慶尙道, 飢餒還來, 但願終始爲國, 他餘事, 不得知之。" 刑訊不服。 上曰: "此僧癡甚, 山謙之逆謀, 誠所難知。 壓膝少頃, 宜停之。 此後更有可問之人乎?" 柳成龍曰: "達夜嚴訊, 恐有(經)
                〔徑〕
              斃者。" 成龍曰: "近來飢饉太甚, 敬、昌陵近處, 有行人捉而食之。 其旁屯田官, 不勝畏懼, 設柵而居。" 尹承吉曰: "戶曹之督納千金木楡木皮, 乃爲飢民也。 今聞分定於嶺南。 嶺南蕩敗之地, 孑遺之民, 豈可督徵乎?" 上曰: "此戶曹公事乎?" 柳成龍曰: "臣問于戶曹, 則戶曹不知, 至爲非矣。" 上曰: "畿甸有種麥之處乎?" 柳成龍曰: 通津、南陽多耕, 高陽、楊州、坡州之間, 無一處耕種。" 朴忠侃曰: "富平府使奇勳, 多行虐政, 民不聊生, 無意耕種云。" 崔興源曰: "平安監司陸運種子, 而亦能移運, 黃海道則漕運於通津, 可以一潮得達, 而不爲繼運矣。" 上曰: "責在方伯, 朝廷何不處置?" 崔興源曰: "寒食已近, 耕種節晩, 牟種今雖督運, 無及矣。 守令善治者, 流民蘇息。 長湍府使韓德遠, 能安集流民云。" 鄭崐壽曰: 鳳山郡守移授滿浦僉使, 民失此守, 則無以爲生。" 上曰: "然。" (沈壽喜)
                  〔沈喜壽〕
                
              曰: "賢守令遷動甚重。 若非金宗得, 鳳山必不支, 稷山之保合, 皆稱朴宜之功也。" 初更罷黜。
地名: 木川 (忠清道, 縣（監）)
年: 1427.0

○罷左議政黃喜、右議政孟思誠職, 收判書徐選職牒。 配刑曹參判申槪于江陰, 大司憲趙啓生于泰仁, 刑曹佐郞(安崇信)
                  〔安崇善〕
                
              于白川。 杖徐達一百, 贖流三千里。 杖溫水縣監李守剛一百, 流三千里于光陽。 贖前知稷山縣事趙珣杖一百、徒三年。 杖稷山縣監李韻、木川縣監尹煥各一百, 贖徒三年。 杖大興縣監盧皓九十, 贖徒二年半。 新昌縣監郭珪、新昌敎導康胤, 各杖一百、徒三年。 杖都事愼幾一百。 徐達, 選之子, 黃喜之壻。 陪母崔氏, 將歸大興縣, 道過新昌縣, 怒縣吏不禮而逃, 使僕芿叱宗等三人捕之。 芿叱宗路捉一吏, 縛而前驅, 使指逃吏家, 有吏表芸平者見之曰: "是何人? 當空官時, 如此縛打吏耶?" 僕等怒其言, 捽芸平蹴踢, 且以大杖亂打臀背十餘下, 曳至達所。 芸平恍惚不得言, 達乘怒不察, 謂佯醉而默, 使伴人徐得反接, 又杖膝脚五十餘下, 芸平翌日乃死, 其家訴於監司, 監司趙啓生, 使趙珣、李守剛, 同鞫于新昌。 珣、守剛, 以達主使打下, 具獄辭, 授新昌官奴, 報于監司。 會喜爲二相, 以新昌乃判府事孟思誠本鄕, 請屬使仇家和解。 芸平兄卜萬者適來京, 思誠呼來勖之曰: "毋使鄕風不美。" 且通書于新昌守郭珪, 俾圖之, 徐選亦詣珪與守剛處, 辭以獨子, 請見憐。 盧皓, 選壻也。 以隣官或親進、或使人哀乞。 於是珪通於皓曰: "差使官報牒以行。" 皓遂要於路而取之。 康胤亦崔氏族也。 誘仇家以利, 勸之和, 卜萬亦受賂, 以思誠及珪言, 曉比仇家云: "死者不可復生。 本鄕宰相時任守令之命, 以吏不從, 終置身何地?" 遂書私和狀, 授芸平妻, 呈于新昌, 轉送溫水縣, 守剛與珣議, 更集干證人, 遂反獄辭免達, 歸罪芿叱宗, 報于監司, 監司令尹煥、李韻覆鞫, 煥等亦受選、皓及守剛請辭, 依前案以報。 監司趙啓生、都事愼幾不更審, 移報刑曹, 刑曹佐郞安崇善, 淹延七朔, 不復論移更推, 參判申槪亦不省審, 放免徐達, 歸獄芿叱宗等, 照律報政府, 政府以聞, 上疑獄辭頗有違端, 下義禁府, 更鞫科罪。 達律當絞, 上以獨子, 特減死贖流。 珣方在衰絰, 亦贖之。
地名: 木川 (忠清道, 縣（監）)
年: 1447.0

○丙申/義禁府啓: "前縣監宋重孫婢粉伊嫁千長命所生奴千寶, 承旨朴仲孫以爲: ‘其婢, 三加嫁金三所生奴金山也。’ 强辨相爭, 敎人立證, 罪當杖九十, 徒二年半。 前直長李陽東聽仲林言, 贈管領金得守衣, 誘以千寶爲金山, 杖七十、徒一年。 校理權琦以敬差官, 辨金山事于木川, 燒其文案之草, 且漏洩仲孫子彭年。 護軍皇甫恭明知非金山, 而曰貌相(以)
                〔似〕
              。 重孫在獄迷醉逃出, 罪皆杖八十。 其誣證者祿山等八人, 兩界全家入居, 千寶永屬珍島官奴。" 從之。 特命仲林, 止收告身, 礪山郡付處; 琦減三等。 初, 置千長命、粉伊、金三、三加于一處, 令千寶擇其父母, 千寶年幼甚奸詐, 欲附重孫, 則批金三、三加之頰而罵辱之; 欲附仲林, 則批長命、粉伊之頰而罵辱之, 隨勢變辭, 顚倒是非, 變亂父母, 雖以爲長命之子, 人不能無疑也。
地名: 木川 (忠清道, 縣（監）)
年: 1459.0

○傳旨義禁府曰: "官奴永屬宦者茂朱
              鄭存、寧海
              柳漢、珍島
              劉進、濟州
              金潔、盈德
              吳栗山等放送, 還給家産從仕。 珍島
              金革ㆍ鄭福ㆍ趙生、巨濟
              李孝智ㆍ李春ㆍ文仲善、南海
              李岡、康津
              化繼山、河東
              安遇祥、金山
              黃思義、固城
              朴存壽、南海
              崔岑、旌義
              黃義之ㆍ朴漢、泗川
              金德恭、咸悅
              李澗、咸從
              金從直等, 自願外方移, 永屬木川
              崔濕, 外方從便。"
地名: 木川 (忠清道, 縣（監）)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 木川 (忠清道, 縣（監）)
年: 1477.0

○義禁府捕冏照同來人金巨山而來。 巨山供云: "李自明怨同縣品官趙銘罵曰: ‘大賊, 趙銘’, 奴夫介謂自明曰: ‘何言我主爲大賊?’ 自明曰, ‘汝主謀欲犯上而不得, 豈非大賊乎?’ 木川縣監囚李自明、趙銘等于獄, 今方推鞫, 自明書小簡授冏照, 令上京發告, 故我與冏照同時上來。"
地名: 木川 (忠清道, 縣（監）)
年: 1495.0

○正言李懿孫啓: "李鐵堅、尹坦、田霖事, 本院初欲啓之。 聞憲府已啓, 臣等意必遞之。 至今不允, 臣等敢來啓。 鐵堅以禁府堂上, 奸所屬絃首, 無行甚矣, 今復爲禁府。 刑獄, 國家重事, 委任此人, 可乎? 尹坦嘗爲忠淸監司, 與妓淫亂, 其間所爲, 醜不可道。 且木川縣
              典谷寺住僧名曰義超者, 乃向化人也。 寺有土田, 
                〔義〕
              超因以致富。 廣占田園, 有馬五六匹、臧獲十五六口。 坦謂
                〔義〕
              超收養, 常給驛騎以隨。 又與之妓, 以悅其心。 守令有膝行者, 其弊可知。 田霖近日, 殺人抵罪, 會蒙赦宥。 前者, 折其奴脛, 其殘酷莫甚。 今臺諫論啓, 而下問於本道, 是疑臺諫之言也。 如此, 言路塞而耳目蔽。"
地名: 木川 (忠清道, 縣（監）)
年: 1497.0

○亂臣崔潤妻眞珠定屬木川官婢。 援奉石柱子息免放例, 上言陳訴, 特命放之。 承政院啓: "祖宗朝雖有免放者, 或是緣坐人子孫也, 其身犯亂逆者子孫, 則未有蒙宥之時。 石柱之子雖免放, 然特以王后族親故也。 今潤身犯不道, 而特放子孫, 則亂臣子孫未放者多, 若援此陳訴, 國家其盡放乎? 大抵亂臣之子不可輕放。" 傳曰: "奉石柱身犯亂逆, 則其子等年滿十歲者, 其時當死, 若未滿則當待年而死矣。 何以不死而見放乎? 其考以啓。"
地名: 木川 (忠清道, 縣（監）)
年: 1519.0

○癸卯/禮曹啓曰: "玉種以婦人, 能爲丈夫所不能之事。 友愛節義, 宜優加賞典。 上敎以爲可旌門, 是甚當。 但婦人外父母家, 而內夫家, 則此事雖褒異, 而以妹爲其娚割指, 此實三綱外事, 豈可與盡孝友者, 同典旌表也? 《大典》云: ‘孝友節義者, 賞物; 優異者, 旌門復戶。’ 臣之意若依《大典》賞物復戶, 則於褒賞之典得中矣。 敢啓稟。"
                【忠淸道
                  木川縣女玉種, 其娚戒根得惡疾, 斷手指, 燒屑和酒而饋, 病得差。 又有京中中部
                  長通坊私婢淑美者, 年十四, 而其母病將死, 割股燒饋得差。 禮曹啓以玉種賞物復戶, 而淑美旌門復戶, 上問禮曹曰: "玉種於兄弟致誠, 人所尤難。 可與淑美同旌門復戶。" 故來啓如此 。】
地名: 木川 (忠清道, 縣（監）)
年: 1557.0

○憲府啓曰: "平昌郡守李幼彦, 本以妄悖之人, 前爲木川縣監時, 方遭國恤之初, 奸宿天安官婢, 縱肆淫慾, 以此見棄於人類久矣。 近緣其子龜壽, 交結妄議之輩, 謗訕銓曹之長, 用計多方, 復齒朝列, 驟陞四品, 非但物論嗤怪, 其爲人物, 本不足齒列仕版。 況臨民之官乎? 請亟命罷其職。" 答曰: "如啓。"
地名: 木川 (忠清道, 縣（監）)
年: 1593.0

○上幸百祥褸, 接見劉員外。 上曰: "大人爲小邦遠勞, 畿甸近處, 已經焚蕩。 殘敗之餘, 且有違慢之事, 尤爲未安。" 員外曰: "居民流散, 殘敗已極, 傷心慘目, 不覺淚下。 俺下淚, 民亦放聲而哭。 俺見兪泓, 十分分付措置, 而板蕩之餘, 恐無着手之地。" 上曰: "若非皇恩, 此亦何存? 存十一於千百, 莫非皇恩。" 員外曰: "貴國之事, 極難收拾。 俺與宋爺言及, 亦爲嚬蹙。" 上曰: "倭賊尙留釜山, 奸謀(回)
                〔叵〕
              測。 至以割與釜山, 樹立界牌爲言。" 員外曰: "觀貴國《輿地勝覽》, 釜山實貴國南邊要鎭。 對馬島賊, 勢不得越海而居住, 豈有是理? 俺亦不信。 俺在雲南, 慣知此賊情狀。 此賊每作如此說話, 以惑人聽。" 上曰: "倭奴奸狀, 大人洞燭, 多謝。 經略大人前, 亦傳此意是望。 梁山、釜山、東萊等處, 兇徒遍滿, 奸謀叵測。 至於蓋屋、耕田, 爲久住計而, 天兵不進, 恐不得雪祖先羞, 日夜痛憫。 惟恃皇恩曁大人宣力耳。" 員外曰: "貴國欲守王京, 則不可不先守鳥嶺。 賊中如有傑出者, 知其爲要害, 而先據是嶺, 防遏天兵, 則制之極難。 須速遣幹能宰臣, 相彼險要, 設關以防。" 上曰: "經略大人, 亦以設關爲言, 而小邦未知守禦之策。 且他處岐路甚多, 防守爲難。 惟大人敎之。" 員外曰: "我聞鳥嶺是大路, 宜置大摠兵於此以鎭之。 又於鎭川、木川小路等處, 遣偏將以防之。 鳥嶺自是天險, 而申摠兵不守此險, 退而搏戰於原野, 失策甚矣。" 又曰: "俺見沿海各站, 兩麥(收獲)
                〔收穫〕
              , 民有所賴, 王京則殘敗已極, 飢饉亦甚, 慘不忍見。" 又曰: "倭賊言天朝鳥銃、長鎗, 爲可畏云, 貴國亦可學也。 前日開城
              倭賊, 擄貴國人民, 造作銃筒云。 貴國亦知此妙而學之, 則必能矣。 俺等出去, 則貴國無所賴, 速令訓習爲佳。" 又曰: "劉綎、吳惟忠, 亦各五千, 留防嶺外。" 又曰: "貴國自高句麗, 號稱强國, 邇來士民, 唯事耕田、讀書, 馴致此變。 今天朝使貴國爲金甌, 貴國知否?" 上曰: "釜山ㆍ鳥嶺, 相距無幾。 賊若更肆, 恐失已復之地矣。" 仍出示《東國通鑑》曰: "觀此前史, 釜山ㆍ鳥嶺, 相距甚邇。 然此賊幾盡退遁, 必不敢復肆矣。" 茶禮畢, 員外曰: "我見王京, 風景佳勝, 風水亦好, 文人才子, 多出於此, 而但東邊極虛, 宜立廟堂以鎭之。 我見漢江, 形勢雖勝, 上流楊根等處皆淺灘, 可步涉, 守之甚難。 臨津、大同上流, 亦皆淺灘。 不知貴國何以守之耶?" 上曰: "大人臨陋邦, 實千載之幸。 今日防守, 何策爲得? 唯大人所敎耳。" 員外曰: "徐當用別紙, 條列以上。" 又曰: "急還王京, 須及大軍未撤之前, 修蓋房屋, 安(揷)
                〔輯〕
              人民。" 上曰: "大人所見, 平壤ㆍ京城, 形勢孰勝?" 員外曰: "我見平壤, 地勢極好, 而變亂恒出於東萊, 不宜退坐于此。 京城外, 更無可居之地矣。" 上曰: "非欲退坐于此, 只問形勢之如何。" 員外曰: "俺見此《東國通鑑》, 貴國自古, 只備西北, 不備東南, 未知厥由。" 員外就上前握手曰: "遠臨勞慰多謝。" (舍)
                〔含〕
              淚致謝, 上亦(舍)
                〔含〕
              淚致謝。

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。